Borneostyrax

Se Systematisk inndeling

Borneostyrax er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

 Utseende 
En middelsstor (10-15 millimeter), knudrete, brun trebukk. Antennene er litt kortere enn kroppen, det innerste leddet sterkt forlenget. Pronotum er avrundet firkantet med en butt tann midt på hver sidekant, omtrent så langt som bredt, svært knudrete og grovt punktert. Dekkvingene er rundede og hvelvede, svært grovt punktert, med noen høye, rundede knøler. Beina er middels lange.

 Levevis 
Arten er tilsynelatende unik i og med at den føder levende unger (larver) - eggene klekkes før de blir lagt av hunnen. Dette er foreløpig det eneste tilfellet av vivipari som er kjent i familien trebukker, det er også meget uvanlig mellom biller generelt.

 Utbredelse 
Arten lever på Borneo (Sabah).

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Morimopsini Lacordaire, 1869
 Slekten Borneostyrax Gabriš, Kundrata & Trnka, 2016
 Borneostyrax cristatus Gabriš, Kundrata & Trnka, 2016

 Kilder 
 Gabriš, R., Kundrata, R. & Trnka, R. 2016. Review of Dolichostyrax Aurivillius (Cerambycidae, Lamiinae) in Borneo, with descriptions of three new genera and the first case of (ovo)viviparity in the long-horned beetles. ZooKeys 587: 49–75. 
 Liste over slektene
 Katalog med utbredelsesdata 

 Eksterne lenker 


 Bilder av arter i slekten

Kategori:Lamiinae
Kategori:Biller formelt beskrevet i 2016
Kategori:Dyr formelt beskrevet av Radim Gabriš
Kategori:Dyr formelt beskrevet av Robin Kundrata
Kategori:Dyr formelt beskrevet av Filip Trnka